**ELŐTERJESZTÉS**

**Körmend Város Önkormányzata Képviselő-testülete 2018. május 30-i ülésére**

**Tárgy:** Beszámoló a Batthyany Örökségközpont Nonprofit Kft. 2017-es évben végzett tevékenységéről

Tisztelt Képviselő-testület!

A Batthyany Örökségközpont Nonprofit Kft-t azzal a céllal alapította meg az Önkormányzat, hogy ezen cég valósítsa meg a Nemzeti Kastélyprogram keretében, a GINOP-7.1.1-15-2016-00025 azonosítószámú, „A körmendi Batthyány–Strattmann-kastély turisztikai célú fejlesztése” című nyertes, gazdaságfejlesztési projekt közbeszerzési, kivitelezési, és egyéb kapcsolódó munkálatait, majd pedig biztosítsa a projekt eredményének fenntartását.

A cég működése így a projekt előrehaladását követi.

A projektben jelenleg a kastély főépületének tervezése folyik, az Önkormányzat vezetése és a projektben dolgozók számára már biztosították a tervek ismertetését, amelyhez az Önkormányzat is fogalmazott meg észrevételeket, javaslatokat, hiszen a lehető legtöbbet kell megvalósítani a rendelkezésre álló, elnyert támogatásból.

A tervek hamarosan a Képviselő-testület előtt is bemutatásra kerülnek, így most azok részletezésére nem terjed ki az előterjesztés.

A Kft. kiadásai főleg a menedzsment kiadásokat takarják. A Kft. jelentős összegű előleg kapott a projektben (661.351.765 Ft.), ugyanakkor az még nem eldöntött, hogy utófinanszírozás vagy szállítói finanszírozás valósul –e meg a Kft. részéről, mivel a főépületen hazai forrású fejlesztés is megvalósul a GINOP pályázat mellett, de nem a Kft. által, a cél a közös kivitelező kiválasztása, így még Irányító Hatósággal egyeztetni szükséges a finanszírozási módot.

Kérem a Testületet, hogy a beszámolót elfogadni szíveskedjék. Kérem, hogy a Testület fogadja el a Kft. Felügyelőbizottságának ügyrendjét is tulajdonosként.

**HATÁROZATI JAVASLAT**

1. Körmend Város Önkormányzata Képviselő-testülete megismerte és jóváhagyja a Batthyany Örökségközpont Nonprofit Kft. 2017. évi mérlegbeszámolóját.
2. Körmend Város Önkormányzata Képviselő-testülete megismerte és jóváhagyja a Batthyany Örökségközpont Nonprofit Kft. Felügyelőbizottságának ügyrendjét az előterjesztéshez csatoltak szerint.

Körmend, 2018. 05. 23.

**Bebes István**

**polgármester**